  Анжелика Тихонова корреспондент 12-тӥ толшорлы Удмуртиын эшшо 191 адямилэсь коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын Ижкарын 100 улӥсьёс, Можгаын – 16, Кияса ёросын – 11, Дэри ёросын – 10, Воткаын – тямыс, Глазкарын – сизьым, Можга, Дэбес ёросъёсын – быдэн куать, Шаркан, Кизнер ёросъёсын – быдэн вить, Сарапулын, Вотка, Красногорск ёросъёсын – быдэн куинь, Глаз, Вавож ёросъёсын – быдэн кык, Грак, Пичи Пурга, Якшур-Бӧдья, Яр ёросъёсын – быдэн одӥг. Висьыны усемъёс пӧлын 14 аресозь ньыль нылпиос но 65 арессэс ортчем 37 кунмуртъёс. 193 адями йӧназ Туннэ нуналлы Удмуртиын выль коронавирус инфекциен черлан 22 сюрс 302 учыр лабораториосын зэматэмын. 18 сюрс 460 адями йӧназ, 312 мурт кулӥз. Та дыре 161 висисьёслэн тазалыксы секыт лыдъяське. Элькунын выль коронавирус инфекцилы 765 сюрс 894 эскеронъёс ортчытӥзы, берло нуналскын – 1 сюрс 638. Тодэ вайытом, Удмуртиысь кивалтэтлэн тӧроез коронавирусэн черлаз. Тегъёс: Тазалык Ижкар висён Удмуртия коронавирус  